CELEX: 62020TN0496
Language: el
Date: 2020-08-03 00:00:00
Title: Υπόθεση T-496/20: Προσφυγή της 3ης Αυγούστου 2020 — CRII-GEN κ.λπ. κατά Επιτροπής

5.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 329/19
            
         
      Προσφυγή της 3ης Αυγούστου 2020 — CRII-GEN κ.λπ. κατά Επιτροπής
      (Υπόθεση T-496/20)
      (2020/C 329/37)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσες: Comité de recherche et d’information indépendantes sur le génie génétique (CRII-GEN) (Παρίσι, Γαλλία) και 6 λοιπές προσφεύγουσες (εκπρόσωπος: C. Lepage, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να κρίνει παραδεκτή την παρούσα προσφυγή·
               
            
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να καταδικάσει την Ευρωπαϊκή Επιτροπή στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους κατά της απόφασης της Επιτροπής της 17ης Ιουνίου 2020, η οποία απορρίπτει την ένσταση των προσφευγουσών με την οποία ζήτησαν την ανάκληση της έγκρισης που δόθηκε για το glyphosate, αυτές προβάλλουν έναν μόνο λόγο, που στηρίζεται σε μη εφαρμογή της αρχής της προφυλάξεως. Κατά τις προσφεύγουσες, η αρχή της προφυλάξεως δικαιολογεί όντως τη λήψη περιοριστικών μέτρων όσον αφορά την έγκριση του glyphosate, οδηγώντας σε επανεξέταση ή ακόμη και σε ανάκληση της έγκρισής του. Συναφώς, υποστηρίζουν ότι αμέτρητες μελέτες καταδεικνύουν ότι το glyphosate και τα παράγωγα προϊόντα του υπάρχει κίνδυνος να είναι καρκινογόνα και να προκαλούν ενδοκρινικές διαταραχές. Επιπλέον, η σταδιακά ανακαλυπτόμενη σχέση μεταξύ φυτοφαρμάκων που μολύνουν την ατμόσφαιρα και του Covid-19 συνεπάγεται αναγκαστικά την επανεξέταση της έγκρισης του glyphosate υπό το φως αυτών των νέων περιστάσεων.